open-index/open-wikipedia-markdown huggingface dataset:
உத்தரப் பிரதேச மகளிர் துடுப்பாட்ட அணி

**[[உத்தரப் பிரதேசம்|உத்தரப் பிரதேச]] மகளிர் [[துடுப்பாட்டம்|துடுப்பாட்ட]] அணி*** (Uttar Pradesh women's cricket team)* என்பது இந்திய மாநிலமான உத்தரப் பிரதேசத்தைப் பிரதிநிதித்துவப்படுத்தும் ஒரு இந்திய உள்நாட்டு துடுப்பாட்ட அணியாகும். இந்த அணி முறையே 2006–07 மற்றும் 2008–09 பருவங்களிலிருந்து மகளிர்  முதுநிலை மூத்தவர் ஒருநாள் கோப்பை (பட்டியல் அ) மற்றும்  முதுநிலை மூத்தவர் மகளிர் (20-20) கூட்டிணைவு மாநிலத்தைப் பிரதிநிதித்துவப்படுத்தி வருகிறது.

## கௌரவங்கள்
*மகளிர் முதுநிலை மூத்தவர் ஒருநாள் கோப்பை:
**இரண்டாம் இடம் (1): 2012–13
## மேற்கோள்கள்

பகுப்பு:உத்தரப் பிரதேசத் துடுப்பாட்டக்காரர்கள்
பகுப்பு:உத்தரப் பிரதேசத்தில் விளையாட்டு
சைட்டோக்குரோம் பி450

**சைட்டோக்குரோம் பி450, குடும்பம் 710** (*CYP710 family*), சிஒய்பி710 என்றும் அழைக்கப்படுகிறது. இது ஒரு தாவர சைட்டோகிரோம் பி450 மோனோஆக்சிஜனேசு நொதிக் குடும்பமாகும். இந்த குடும்பத்தில் உள்ள குறியிடப்பட்ட புரதங்கள் முக்கியமாக ஸ்டெரோல் 22-டெசாச்சுரேசு ஆகும். இது தாவரங்களில் பரவலாக காணப்படுகிறது. இது தாவரங்களில் ஸ்டீராய்டு உருவாக்க வினைகளில் பங்கேற்கிறது. சிஒய்பி710 குடும்பம் சிஒய்பி61 குடும்பத்தின் பூஞ்சை தாவரத்தின் ஆர்த்தோலோகசு என்று கருதப்படுகிறது. இது விலங்குகளிலிருந்து இழக்கப்பட்டுள்ளது. சிஒய்பி61/சிஒய்பி710 மூதாதையர் மரபணு ஆரம்பகால மெய்க்கருவுயிரிகளில் முன்னோடி சிஒய்பி51இன் மரபணு நகலிலிருந்து பிரிந்தது 

## மேற்கோள்கள்

பகுப்பு:மரபணுக்கள்
உணவு நுண்குமிழ்

**உணவு நுண்குமிழ்** (*Food vacuole*) அல்லது **செரிமான** **நுண்குமிழ்** என்பது புரோட்டிஸ்டுகள் போன்ற எளிய மெய்க்கருவுயிரிகளில் காணப்படும் ஒரு நுண்ணுறுப்பு ஆகும். இந்த உறுப்பு அடிப்படையில் ஒரு லைசோசோம் ஆகும். ஒட்டுண்ணிகளின் வாழ்க்கைச் சுழற்சியின் ஒரு கட்டத்தில் இது ஒரு மனிதனுக்குள் (அல்லது பிற பாலூட்டி சிவப்பு இரத்த அணுக்களுக்குள்) இருக்கும் போது, குருதிவெளிக்காவி செரிமானம் மற்றும் ஒளி நுண்ணோக்கி கீழ் காணக்கூடிய பெரிய ஹீமோசோயின் படிகங்கள் உருவாகும் இடமாகவும் உள்ளன.

## மேலும் காண்க

* அதிநுண்ணுயிரி
* மெய்க்கருவுயிரி
* லைசோசோம்
* நொதிகள்

## மேற்கோள்கள்

பகுப்பு:உடற்கூற்றியல்
விசுவேசுவர புரம் உணவுத் தெரு

**விசுவேசுவர புரம் உணவுத் தெரு** (*Visveswara Puram Food Street*) அல்லது வி.வி. புரம் உணவுத் தெரு என்பது பெங்களூரு, பசவனகுடி, விசுவேவசுவரபுரத்தில் உள்ள ஒரு உணவுத் தெருவாகும். சச்சன் ராவ் வட்டத்திற்கு அருகில் அமைந்துள்ள இந்தத் தெருவில், 150 மீட்டருக்கும் குறைவான தூரத்தில் 20-க்கும் மேற்பட்ட உணவுக் கடைகள் உள்ளன. இங்கு பலவிதமான முழுக்க முழுக்க சைவத் தெரு உணவுகள், இனிப்புகள், தென்னிந்திய, வட இந்திய மற்றும் சீன உணவுகள் பரிமாறப்படுகின்றன. கன்னடத்தில் திண்டி பீடி என்று அழைக்கப்படும் இந்த உணவுத் தெரு, பெங்களூருவாசிகளிடையே ஒரு தனித்துவமான அங்கீகாரத்தைக் கொண்டிருப்பதாகக் கூறப்படுகிறது. இந்தத் தெரு பொதுவாக மாலை ஆறு மணிக்கு மேல் பரபரப்பாகிவிடும்.

ஒவ்வொரு ஆண்டும் டிசம்பர்- சனவரி மாதங்களில், குளிர்கால மாதங்களில் உணவுத் தெருவில் "அவரைக்காய் மேளா" நடைபெறுகிறது. அப்போது அவரைக்காய் (ஐயாசிந்த் பீன்சு) பயன்படுத்தி பலவிதமான உணவுகள் தயாரிக்கப்படுகின்றன – கித்கபெலே (தோல் உரிக்கப்பட்ட அவரைக்காய்) மற்றும் அவரைபெலே (தோல் உரிக்கப்படாத அவரைக்காய்) ஆகிய இரண்டு வகைகளும் இதில் அடங்கும். அவரைக்காய் விவசாயிகளின் விளைபொருட்களை விற்பனை செய்யும் முயற்சியாகத் தொடங்கிய இந்த விழா, பல ஆண்டுகளாகப் பிரபலமடைந்து, விழாவின் ஒவ்வொரு நாளும் 1000 கிலோவுக்கும் அதிகமான அவரைக்காய் விவசாயிகளிடமிருந்து நேரடியாக வாங்கப்படுகிறது.

## மேற்கோள்கள்

பகுப்பு:பெங்களூரில் உள்ள சுற்றுலாத் தலங்கள்
பகுப்பு:பெங்களூர் பண்பாடு
பகுப்பு:பெங்களூர் சாலைகள்
கு. தனுக்கோடித் தேவர்

**கு. தனுக்கோடித் தேவர்** (*K. Dhanukkodi Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டம் கமுதி வட்டம் அரிசிக்கு உழுதான் கிராமத்தினைச் சேர்ந்தவர். தனுக்கோடி, கமுதி பாடசாலையில் ஆரம்பக் கல்வி பயின்றுள்ளார். அனைத்திந்திய பார்வார்டு பிளாக்கு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முதுகுளத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 1980

## மேற்கோள்கள்

பகுப்பு:1936 பிறப்புகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய பார்வார்டு பிளாக்கு அரசியல்வாதிகள்
கே. கே. உமாதேவன்

**கே. கே. உமாதேவன்** (*K. K. Umadhevan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் கூத்தக்குடி கிராமத்தினைச் சேர்ந்தவர். உமாதேவன் பல்கலைக் கழக புதுமுக வகுப்பில் தேர்ச்சிப்பெற்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1954 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
அவிஜித் முன்னா மித்ரா

**அவிஜித் முன்னா மித்ரா** *(Avijit Munna Mitra)* (பிறப்பு 6 சூலை 1953) என்பவர் இந்திய வம்சாவளியைச் சேர்ந்த ஒரு ஆங்கில மதகுரு, கல்வியாளர் மற்றும் மேனாள் முதல் தர துடுப்பாட்ட வீரர் ஆவார்.

மித்ரா 1953 ஆம் ஆண்டு சூலை மாதம் மேற்கு வங்காளத்தில் உள்ள பவானிபூரில் பிறந்தார். இவர் குழந்தையாக இருந்த போது இவரது பெறோர்கள் இங்கிலாந்துக்கு குடி பெயர்ந்தனர். பர்மிங்காமில்  உள்ள கிங் எட்வர்ட்சு பள்ளியில் கல்வி பயின்றார்.  பின்னர் உயர் கல்வி பயில  ஆக்ஸ்போர்டில் உள்ள கெபிள் கல்லூரிக்குச் சென்றார். அங்கு கல்வி பயிலும் போது நடைபெற்ற துடுப்பாட்ட போட்டிகளில்  அவர் 1974 மற்றும் 1975 ஆம் ஆண்டுகளில் ஆக்ஸ்போர்டு பல்கலைக்கழகத்திற்காக முதல் தர துடுப்பாட்டம் விளையாடினார். ஆறு போட்டிகளில் பங்கேற்றார். 13.08 சராசரி  ஓட்டங்கள் மற்றும் 30 என்றம் அதிகபட்சமாக 157 ஓட்டங்களும் எடுத்தார்.

ஆக்ஸ்போர்டில் பட்டம் பெற்ற பிறகு பர்மிங்காமில்  உள்ள கிங் எட்வர்ட்சு பள்ளியில் ஆசிரியரானார். அதன் பின்னர் சூலை 1981 ஆம் ஆண்டு ஹைட்கேட் பள்ளியில் ஆசிரியர் பணியில் சேர்வதற்காக அவர் கிங் எட்வர்ட்சு  பள்ளியிலிருந்து விலகினார். மித்ரா அவர்கள் இங்கிலாந்து திருச்சபையில் மதகுருவாகவும், சர்ச் டைம்ஸ் துடுப்பாட்ட கோப்பையில் தொடர்ந்து பங்கேற்றார். 1988 முதல் 1996 வரை அவர் அபிங்டன் பள்ளியில் செம்மையான முறையில் கற்பித்தார். அங்கு அவர் விடுதி பொறுப்பாளராகவும் மற்றும் மாணவர்களுக்கு துடுப்பாட்ட பயிற்சியாளராகவும் இருந்தார். பின்னர் ப்ரூகோட்  பள்ளிக்கு மாறினார்.  ஹெம்ப்ஸ்டெட்டில் துணை போதகராக ஆவதற்கு முன்பு அவர் ரோசெஸ்டர் கதீட்ரலில் போதகர் - விகாராக இருந்ததோடு, ரோசெஸ்டர் பெண்கள் இலக்கணப் பள்ளியில் உறைவிடப் பிரிவின் தலைவராக இருந்தார். மித்ரா ரோசெஸ்டர் பெண்கள் இலக்கணப் பள்ளியில் பகுதி நேர ஆசிரியராகவும் பணியாற்றினார்.

## மேற்கோள்கள்

## வெளி இணைப்புகள்
*

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:மேற்கு வங்காள விளையாட்டாளர்கள்
பகுப்பு:கொல்கத்தா நபர்கள்
சுபாசு சந்திர போசு சிலை

**சுபாசு சந்திர போசு சிலை சியாம்பசார், கொல்கத்தா** (*Subhas Chandra Bose statue Shyambazar,Kolkata*), கொல்கத்தாவின் மிக முக்கியமான சிலைகள் மற்றும் அடையாளச் சின்னங்களில் ஒன்றாகும். சியாம்பசார் ஐந்து சாலைகள் சந்திக்கும் முனையில்  அமைந்துள்ள இந்தச் சிலையை நாகேசு யோக்லேகர் செதுக்கினார். மேலும் இது 1969 இல் கொல்கத்தா மாநகராட்சியால் திறந்து வைக்கப்பட்டது.
## வரலாறு
இந்தச் சிலையை நாகேசு யோக்லேகர் செதுக்கினார். இதை 1969இல் கொல்கத்தா மாநகராட்சி நிறுவியது. 2008ஆம் ஆண்டில், கூக்ளி நதிப் பால ஆணையர்களால் (HRBC) தொடங்கப்பட்ட ஒரு திட்டத்தின் போது, ​​இந்தச் சிலையும் இதன் சுற்றுப்புறப் பகுதியும் அழகுபடுத்தப்பட்டன. இந்த நேரத்தில் சிலைக்கு வண்ணம் பூசப்பட்டு, இரண்டு விளக்குக் கம்பங்களால் ஒளியூட்டப்பட்டது.
## விளக்கம்
இந்தச் சிலை, இராணுவ உடையில் ஒரு காலைத் தூக்கியபடி குதிரையில் அமர்ந்திருக்கும் நிலையை சித்தரிக்கிறது. இந்தச் சிலை உள்ளூர் சமூகத்திற்கு வழிசெலுத்தலுக்கு உதவும் ஒரு முக்கியமான காட்சி அடையாளமாகச் செயல்படுகிறது.
## போஸ் பற்றிய சித்தரிப்புக்கள்
### திரைப்படங்கள்
*2010: கன்னடத் திரைப்படம் தெலுங்கு மற்றும் தமிழ் மொழிகளிலும் உள்ள "*சுப்பர்*".
*2008: தெலுங்கு மொழித் திரைப்படம் "சுபாஷ் சந்திர போஸ்"
*2005: இந்தி மொழித்திரைப்படம் "*நேதாஜி சுபாஷ் சந்திர போஸ்: மறக்கப்பட்ட கதாநாயகன்*"
*2002: இந்தி மொழித்திரைப்படமான "*பகத் சிங்கின் கதை*" இல் போஸ் பற்றிய காட்சிகள்
*1966: வங்காளி மொழித்திரைப்படம் "சுபாஷ் சந்திரா"
*1950: இந்தி மொழித்திரைப்படமான "*சமாடி*" இல் போஸின் சிறு பாத்திரம்
## படக் காட்சியகம்

படிமம்:Young Netaji Subash Chandra Bose.gif|இளவயதில் போஸ்
படிமம்:1920 subhash chandra bose as student.png|1920இல் போசு-மாணவனாக
படிமம்:Subhas Bose with his wife.png|மனைவியுடன்
படிமம்:Subhas Chandra 1943 Tokyo.jpg|டோக்கியோ பேரணியில் போசு உரையாற்றல்
படிமம்:Wang Jingwei-Hideki Tojo-Subhas Chandra Bose.jpg|சீன அரசியல்வாதி வாங் யிங்வேய் மற்றும் முன்னாள் சப்பானிய பிரதம மந்திரி கின்டேகி டோயோவுடன்
படிமம்:Subhash Chandra Bose and Jinnah.jpg|முகமது அலி ஜின்னாவுடன்
படிமம்:Subhas Chandra Bose Statue Detail - Shyambazar Five-point Crossing - Kolkata 2012-05-19 3063.JPG|கொல்கத்தாவிலுள்ள நினைவுச்சிலை
படிமம்:Netaji Subhas Chandra Bose near Vidhan Soudha 5-31-2008 4-50-54 PM.JPG|நினைவுச்சிலை, விதான சௌதா
படிமம்:Acharya Jagadish Chandra Bose Indian Botanic Garden - Howrah 2011-01-08 9781.JPG|போசு நினைவுப் பூங்கா, ஹவுரா
படிமம்:CCU tarmac.jpeg|நேதாஜி சுபாசு சந்திரபோசு பன்னாட்டு வானூர்தி நிலையம் , கொல்கத்தா
படிமம்:NSEC College.JPG|நேதாஜி சுபாசு பொறியியற் கல்லூரி, கொல்கத்தா


## இதனையும் காண்க

சுவாமி விவேகானந்தா் சிலை
## மேற்கோள்கள்

பகுப்பு:கொல்கத்தா
பகுப்பு:சிலைகள்
பாக்ஞ கிருதய்

**பாக்ஞ கிருதய்***(Bhagna Hriday)* (வங்காளம்: ভগ্নহৃদয়; ஆங்கிலம்: The Broken Heart) என்பது 1881ஆம் ஆண்டில் இரவீந்திரநாத் தாகூரால் எழுதப்பட்ட ஒரு வங்காள நீண்ட கவிதை ஆகும். இவர் இலண்டன் பயணத்தின் போது இதை எழுதினார். பாக்ஞ கிருதயைப் படித்த பிறகு, மகாராசா பிர் சந்திர மாணிக்யா, இரவீந்திரநாத் தாகூருக்கு சிறந்த கவிஞர் என்ற பட்டத்தை வழங்கினார்.

## மேற்கோள்கள்

பகுப்பு:வங்காள மொழி
பகுப்பு:வங்காள மொழி இலக்கியம்
பகுப்பு:1881 நூல்கள்
மணிக்குமார் சுப்பிரமணியம்

டத்தோ **மணிக்குமார் சுப்பிரமணியம்** அல்லது **எஸ். மணிக்குமார்** (ஆங்கிலம்; மலாய்:  *S Manikumar* அல்லது *Manikumar Subramanian*) என்பவர் மலேசிய அரசியல்வாதி, கெடா மாநில சட்டமன்றத்தில், 7 ஏப்ரல் 2009 முதல் 2013 வரை புக்கிட் செலம்பாவ் சட்டமன்றத் தொகுதியின் சட்டமன்ற உறுப்பினர் பதவி வகித்தவர் ஆவார்.

இவர் மக்கள் நீதிக் கட்சி (*PKR - Parti Keadilan Rakyat*); மற்றும் அப்போதைய பாக்காத்தான் ராக்யாட் (*Pakatan Rakyat*) கூட்டணியின் சார்பில் போட்டியிட்டார். இத்தொகுதியின் முந்தைய உறுப்பினரான வி. ஆறுமுகம் பதவி விலகியதைத் தொடர்ந்து, 2009 ஏப்ரல் 7-இல் நடைபெற்ற இடைத்தேர்தலில் மணிக்குமார் வெற்றி பெற்றார். 

மலேசியத் தேர்தல் வரலாற்றிலேயே மிக அதிகமான வேட்பாளர்கள் (15 பேர்) போட்டியிட்ட தேர்தல்களில் இதுவும் ஒன்றாகும். புக்கிட் செலம்பாவ் சட்டமன்றத் தொகுதி, கெடா மாநிலத்தின் மெர்போக் மக்களவைத் தொகுதிக்குள் உட்பட்ட ஒரு சட்டமன்றத் தொகுதியாகும்

## பொது
கெடா மாநில பாக்காத்தான் அரப்பான் நிர்வாகத்தின் கீழ், 2009 முதல் 2013 வரை கெடா மாநில அமைச்சர் பதவியையும் வகித்தார். 

## விருதுகள்
* 
**  - கெடா விருதுகள் (Dato' Paduka Mahkota Kedah) - (**DPMK**) (டத்தோ)
**  - கெடா விருதுகள் (Ahli Mahkota Kedah) - (**AMK**)

## மேலும் காண்க
* புக்கிட் செலம்பாவ் சட்டமன்றத் தொகுதி
* மெர்போக் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்
* Adib Povera, Manikumar takes his oath NST

பகுப்பு:கெடா மக்கள்
பகுப்பு:கெடா சட்டமன்ற உறுப்பினர்கள்
பகுப்பு:மலேசியத் தமிழ் அரசியல்வாதிகள்
பழங்குடியின சாதியபாகுபாடு

**பழங்குடியின சாதியபாகுபாடு**   *(Tribal casteism)* என்பது பழங்குடியினருக்குள் நிலவும் சமூக ஓரங்கட்டல் நடைமுறைகளை உள்ளடக்கியது. பழங்குடியினரை சமத்துவமானவர்களாகவும், இந்து சாதி சமூகத்திற்கு கட்டமைப்புககு எதிரானவர்களாகவும் கட்டமைக்கும் பழங்கால அனுபவவாதத்தை பயன்படுத்திய காலனித்துவ மரபின் காரணமாக, இந்த நடைமுறைகள் அறிஞர்களாலும் ஊடகங்களாலும் பெரும்பாலும் புறக்கணிக்கப்படுகின்றன. இந்திய சமூகவியலாளர்களும்,வரலாற்றாசிரியர்களும் பெரும்பாலும் சர்ச்சைக்குரிய சமூக பரிணாம வளர்ச்சியின் கூறுகளைக் கொண்ட "பழங்குடி-சாதி தொடர்ச்சி" என்ற கருத்தை முன்வைக்கின்றனர். இதன் மூலம், பழங்குடி சமூக அமைப்பின் நெகிழ்வான மற்றும் மாறும் தன்மையை, அதாவது அகரீதியாகவும், இட ஒதுக்கீட்டுக்கான அரசு அங்கீகாரம் தொடர்பாகவும் ,பட்டியல் சாதியினர் மற்றும் பட்டியல் பழங்குடியினர்—தவறவிடுகின்றனர்.
## கண்ணோட்டம்
பழங்குடியின சாதியத்தின் நடைமுறையை அறிஞர்கள் இன்னும் தீர்மானிக்கவில்லை. இந்தியாவில் உள்ள 700-க்கும் மேற்பட்ட பழங்குடியினர் மற்றும் 2,000 பழங்குடியின மனு சமூகங்கள்—100 இருமடி ஆயிரத்துக்கும் அதிகமான மக்கள்தொகை குறித்து முறையான ஆய்வுகள் எதுவும் இல்லை. பழங்குடியின சாதியத்தில் கவனம் செலுத்தும் அல்லது தங்கள் படைப்புகளில் அதைக் குறிப்பிடும் குறிப்பிட்ட இனவரைவியலாளர்கள் உள்ளனர். இமாச்சலப் பிரதேசத்தில், ஆர்வலர்,வழக்கறிஞர் லால் சந்த் திசா, தனது 'அரசியலமைப்பின் அநீதிகள்' என்ற புத்தகத்தில் பழங்குடியினருக்குள் நிலவும் சாதிப் பாகுபாடுகளை விவரித்துள்ளார். அவர் பழங்குடியின சாதியத்திற்கு மத்திய அங்கீகாரம் அளிக்கவும், "பட்டியல் பழங்குடியின மக்களை" பாதுகாக்கவும் வாதிடுகிறார் (பட்டியல் பழங்குடியினரும் தலித்துகளும் இந்திய அரசியலமைப்பால் ஒன்றுக்கொன்று பிரத்தியேகமானவர்களாக அங்கீகரிக்கப்பட்டுள்ளனர்).
இமாச்சலப் பிரதேசத்தில் உள்ள கத்தி பழங்குடியினரின் இனவரைவியல் ஆய்வுகள், சடங்கு ரீதியான புறக்கணிப்பு, கிறித்தவ மதமாற்றம், பிராந்திய வேறுபாடுகள், மற்றும் ஆரிய சமாசத்தின் மூலம் சாதியை மறைத்தல் போன்ற களங்களில் பழங்குடி சாதியவாதத்தின் மீது கவனம் செலுத்தியுள்ளன. இது அரசின் தவறான அங்கீகாரம் மற்றும் அரசியலமைப்பு ரீதியாக கட்டாயப்படுத்தப்பட்ட இட ஒதுக்கீடுகளை மறுப்பதற்கும் வழிவகுக்கிறது. பழங்குடி சாதியவாதம் குறிப்பாக தீங்கு விளைவிக்கும். ஏனெனில் அது இரட்டை ஓரங்கட்டலை உள்ளடக்கியது. இந்திய சாதிகளின் கூட்டு உணர்வில் பழங்குடி மக்கள் பெரும்பாலும் ஒப்பீட்டளவில் பழமையானவர்களாகக் கருதப்படுகிறார்கள்; மேலும் இந்த ஓரங்கட்டப்பட்ட குழுக்களுக்குள், சாதியவாதமாக இருக்கும் உள்நாட்டு புறக்கணிப்பு நடைமுறைகள் உள்ளன.
## இதனையும் காண்க
பழங்குடியினரின் பன்முகப் பண்பாடு
## மேற்கோள்கள்

பகுப்பு:இந்தியாவில் பிரிவினைவாதம்
பகுப்பு:இந்தியாவில் இட ஒதுக்கீடு
பகுப்பு:பழங்குடிகள்
பகுப்பு:இந்தியாவில் இனக்கலவரங்கள்
பகுப்பு:சமூகச் சமனின்மை
முடிவில்லாக் காதல்

**முடிவில்லா காதல்***(Unending love)* என்பது ரவீந்திரநாத் தாகூரின் ஒரு கவிதையாகும், இது முதலில் வங்காள மொழியில் எழுதப்பட்டு அனந்த பிரேம் என்று தலைப்பிடப்பட்டது. இது கவிஞர் காளிதாசரின் சகுந்தலா, செல்லி மற்றும் கீட்சின் படைப்புகளைப் போலவே நித்திய காதல் பற்றிய ஒத்த எண்ணங்களை வெளிப்படுத்துகிறது.

## மேற்கோள்கள்

பகுப்பு:காதல் புனைகதை
பகுப்பு:கவிதை
பகுப்பு:வங்காள மொழி இலக்கியம்
இந்தியாவின் நறுமணப் பொருட்கள் வாரியம்

**இந்தியாவின் நறுமணப் பொருட்கள் வாரியம்** (*Spices Board of India)* என்பது இந்திய நறுமணப் பொருட்களுக்கான இந்திய அரசின் ஒழுங்குமுறை மற்றும் ஏற்றுமதி மேம்பாட்டு அமைப்பாகும். இதற்குத் தலைவராக, இந்திய அரசின் இணைச் செயலாளருக்கு இணையான பதவியில் ஒருவா் உள்ளார். இந்த வாரியத்தின் தலைமையகம் கொச்சியில் அமைந்துள்ளது.
## வரலாறு
1986ஆம் ஆண்டின் நறுமணப் பொருட்கள் வாரியச் சட்டத்தின் கீழ், ஏலக்காயின் உற்பத்தி/மேம்பாடு மற்றும் அச்சட்டத்தின் அட்டவணையில் காட்டப்பட்டுள்ள 52 நறுமணப் பொருட்களின் ஏற்றுமதி மேம்பாடு ஆகிய பொறுப்புகளுடன், நறுமணப் பொருட்கள் வாரியம் 1987ஆம் ஆண்டில் அமைக்கப்பட்டது.
## நிர்வாகம்
மசாலா வாரியத்திற்கு கொச்சியில் உள்ள இதன் தலைமையகத்திற்கு அருகில் ஒரு விற்பனை நிலையம் உள்ளது. இங்கு 'ஃபிளேவரிட்' என்ற வர்த்தகப் பெயரில் மசாலாப் பொருட்கள் விற்கப்படுகின்றன.
## சேவைகள்
### தர ஆய்வகம்
இந்த வாரியம் கொச்சியில் உள்ள அதன் தலைமையகத்தில் ஒரு அதிநவீன சோதனை ஆய்வகத்தைக் கொண்டுள்ளது. மும்பை, சென்னை, டில்லி, தூத்துக்குடி, காண்ட்லா மற்றும் குண்டூர் ஆகிய இடங்களில் பிராந்திய ஆய்வகங்களும் உள்ளன. இந்த ஆய்வகங்கள் மூலம், இந்தியாவிலிருந்து ஏற்றுமதி செய்யப்படும் மசாலாப் பொருட்களுக்கு மசாலா வாரியம் கட்டாய தர சோதனைகளை மேற்கொள்கிறது.
## வாங்குபவர்களுக்கான தகவல் சேவைகள்
மசாலா வாரியம் இந்தியாவில் இருந்து பயிரிடப்பட்டு ஏற்றுமதி செய்யப்படும் பல மசாலாப் பொருட்கள் பற்றிய தகவல்களை வழங்குகிறது 
 ஏலக்காய் மற்றும் மிளகுக்கான இந்திய மசாலா வாரியத்தின் மசாலா பூங்கா புட்டடியில் அமைந்துள்ளது.
## வாடிக்கையாளர் தகவல் பிரச்சாரங்கள்
இந்திய மசாலா வாரியம், நாட்டின் வளமான மசாலா பாரம்பரியத்தைப் பற்றி இந்தியர்களுக்குக் கற்பிப்பதற்காக, சுபைசு டிரெய்ன் என்ற இணையவழி பிரச்சாரத்தைத் தொடங்கியுள்ளது 

## மேலும் காண்க
* இந்தியத் தேயிலை வாரியம்
* இந்தியக் கயிறு வாரியம்
* இந்தியாவில் கூட்டுறவு இயக்கம்

## மேற்கோள்கள்

பகுப்பு:நறுமணப் பொருட்கள்
பகுப்பு:இந்திய அரசு
பகுப்பு:இந்தியப் பொருளாதாரம்
பகுப்பு:1987 நிகழ்வுகள்
வோக்வெலிணைட்டு

**வோக்வெலிணைட்டு** (*Vauquelinite*) என்பது  CuPb2(CrO4)(PO4)(OH) மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் ஒருங்கிணைவுக் கனிமமான இது தாமிரம் மற்றும் ஈயத்தின் ஒருங்கிணைந்த குரோமேட்டு மற்றும் பாசுப்பேட்டாக அமைகிறது. ஆர்சனேட்டு கனிமமான போர்னசைட்டுடன்  ஒரு கனிம வரிசையை உருவாக்குகிறது. 

பன்னாட்டு கனிமவியல் சங்கம் வோக்வெலிணைட்டு கனிமத்தை Vql என்ற குறியீட்டால் அடையாளப்படுத்துகிறது.

வோக்வெலிணைட்டு முதன்முதலில் 1818 ஆம் ஆண்டில் உருசியாவின் யூரல் மலைகளில் உள்ள பெர்யோசோவ்சுகோய் படிவில் கண்டுபிடிக்கப்பட்டு விவரிக்கப்பட்டது. மேலும் பிரெஞ்சு வேதியியலாளரான இலூயிசு வோக்வெலின் (1763–1829) என்பவரின் பெயரால் பெயரிடப்பட்டது.  உருசியாவில் உள்ள ஆக்சிசனேற்றப்பட்ட நீர்வெப்ப தாதுப் படிவுகளில் காணப்படுகிறது  குரோகோயிட்டு, பைரோமார்பைட்டு, மிமெடைட்டு, செருசைட்டு பியூடாண்டைட்டு மற்றும் தஃப்டைட்டு ஆகிய கனிமங்களுடன் தொடர்பு கொண்டுள்ளது. 

## மேற்கோள்கள்

பகுப்பு:தாமிரம்(II) கனிமங்கள்
பகுப்பு:ஈயக் கனிமங்கள்
பகுப்பு:குரோமேட்டு கனிமங்கள்
பகுப்பு:பாசுப்பேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
கிரேஃபிரியர்ஸ் பாபி

**கிரேஃபிரியர்ஸ் பாபி** (*Greyfriars Bobby*, 4 மே 1855 - 14 சனவரி 1872) என்பது ஒரு ஸ்கை டெரியர் அல்லது டான்டி டின்மாண்ட் டெரியர் வகை நாய் ஆகும். இது 19 ஆம் நூற்றாண்டில் எடின்பர்க்கில் தன் உரிமையாளரின் கல்லறைக்கு அருகில் தான் இறக்கும் வரை அதாவது 14 ஆண்டுகள் இருந்ததற்காக அறியப்படுகிறது. இந்த நாயின் கதை இசுகாட்லாந்தில் பல புத்தகங்கள், திரைப்படங்கள் போன்றவற்றின் மூலம் நன்கு அறியப்படுகிறது. இருப்பினும் இதன் துல்லியத் தன்மை சர்ச்சைக்குரியது. இதற்கு அமைக்கப்பட்ட சிலை மற்றும் அருகிலுள்ள கல்லறைத் தோட்டம் போன்றவை சுற்றுலா தலமாக உள்ளன.

## பாரம்பரியப் பார்வை
இடது|thumb|ஆல்புமென் அச்சு (சி.பி.1865) கிரேஃப்ரியர்ஸ் பாபியுடையது என்று கருதப்படுகிறது.
thumb|கிரேஃப்ரியர்ஸ் பாபியின் கழுத்துப்பட்டை
இந்தக் கதையின் மிகவும் பிரபலமான பதிப்பின்படி, பாபி எடின்பர்க் நகர காவல்துறையில் இரவுக் காவலாளியாகப் பணியாற்றிய ஜான் கிரே என்பவரால் வளர்க்கப்பட்டது. உடல்நிலை பாதிக்கபட்டு ஜான் கிரே இறந்தார். அவரது உடல் எடின்பர்க் பழைய நகரத்தில் உள்ள கிரேஃப்ரியர்ஸ் கிர்க் தேவாலயத்தை ஒட்டியுள்ள கல்லறைத் தோட்டத்தில் அடக்கம் செய்யப்பட்டது. தன் உரிமையாளர் புதைக்கபட்ட இடத்திலேயே பாபி தனது வாழ்நாள் முழுவதும் இருந்தது.   

1867 ஆம் ஆண்டில், எடின்பர்க் நகர நாய்களுக்கு உரிமம் கட்டாயம் என்ற சட்டம் கொண்டுவரப்பட்டது. அப்போது எடின்பர்க்கின் பிரபுவான சர் வில்லியம் சேம்பர்ஸ், ஸ்காட்டிஷ் விலங்குகள் வதை தடுப்பு சங்கத்தின் இயக்குநராகவும் இருந்தார், அவர் பாபிக்கான உரிமத்திற்கு பணம் செலுத்தி, அந்த நாய்க்கு ஒரு கழுத்துப்பட்டையை அணிவித்தார். அது இப்போது எடின்பர்க் அருங்காட்சியகத்தில் உள்ளது.  

பாபி 14 ஆண்டுகள் கல்லறையிலேயே அமர்ந்திருந்ததாகக் கூறப்படுகிறது.     அது 1872 சனவரி 14 அன்று இறந்தது.  எடின்பர்க் கால்நடை மருத்துவக் கல்லூரியின் பேராசிரியர் தாமஸ் வாலியின் மேற்கொண்ட பிணக்கூறாய்வில் அது தாடைப் புற்றுநோயால் இறந்ததாக உறுதி செய்யப்பட்டது.  ஜான் கிரேயின் கல்லறைக்கு சற்று தொலைவில் அதே கல்லறைத் தோட்டத்தில் அது அடக்கம் செய்யப்பட்டது. 

ஒரு ஆண்டு கழித்து, ஆங்கிலேய கொடையாளர் லேடி பர்டெட்-கவுட்ஸ் இந்த நாயின் கதையால் ஈர்க்கபட்டு, நான்காம் ஜார்ஜ்  பாலம் மற்றும் கேண்டில்மேக்கர் ரோ (தேவாலய நுழைவாயிலுக்கு எதிரே) உள்ள சந்திப்பில் பாபியின் சிலையுடன் கூடிய ஒரு நீரூற்றை அமைத்தார்.  

## மேற்கோள்கள்

பகுப்பு:புகழ்பெற்ற நாய்கள்
பகுப்பு:Articles with 'species' microformats
அல்லிதழ்

[thumb|ஒரு முதிர்ந்த மலரின், [பூவிதழ்|இதழ் வட்டம் என்பது அல்லி வட்டத்தையும்,  புல்லி வட்டத்தையும் கொண்டுள்ளது.]]
**அல்லிதழ்** (*Petal*, *corella*) என்பது பூக்களின் இனப்பெருக்க பகுதிகளைச் சுற்றியுள்ள, உள்சுழற்சியை உருவாக்கும் மாற்றியமைக்கப்பட்ட இலைகள் ஆகும். மகரந்தச் சேர்க்கைகளை ஈர்ப்பதற்காக, அவை பெரும்பாலும் கவர்ச்சியான நிறத்தில் அல்லது வழக்கத்திற்கு மாறாக வடிவமைக்கப்படுகின்றன. இக்கவர்ச்சியான இதழ்களைக் கூட்டாக, அல்லிவட்டம் என்று அழைக்கப்படுகிறது. இந்த அல்லிதழ்களைச் சுற்றி, பொதுவாக புல்லி வட்டம்  எனப்படும் மாற்றியமைக்கப்பட்ட இலைகளின் வெளிப்புற சுழற்சியால் சூழப்படுகின்றன. அவை கூட்டாக புல்லி வட்டத்தினை உருவாக்கி அல்லி வட்டத்தினைச் சுற்றி அமைந்துள்ளன.

## அமைப்பு
அல்லி வட்டமும், புல்லி வட்டமும் சேர்ந்து பூவிதழ் வட்டத்தையும், பூவின் இனப்பெருக்கம் செய்யாத பகுதியையும் உருவாக்குகின்றன. ஒரு பூவின் அல்லிவட்டத்தையும், புல்லி வட்டதையும் வேறுபடுத்துவது கடினமாக இருக்கும்போது, அவை கூட்டாக பூவுறையிதழ் (Tepal) என்று அழைக்கப்படுகின்றன. *[[கற்றாழை]]* ,  *[[துலிப்|துலிபா]]* போன்ற இனங்கள் பூவுறையிதழ்களுக்குப் பொருத்தமான தாவரங்களின் எடுத்துக்காட்டுகளாகும். 

மாறாக, *[[உரோசா|ரோசா]]*,  பாசியோலஸ் போன்ற தாவரங்களில் நன்கு வேறுபட்ட பூவுறையிதழ்களைக் கொண்டுள்ளன. வேறுபடுத்தப்படாத பூவுறையிதழ் இதழ்களை ஒத்திருக்கும்போது, அவை இதழ்கள் கொண்ட ஒருவித்திலை (மோனோகாட்)போல "இதழ்கள் கொண்டவை" என்று குறிப்பிடப்படுகின்றன. கவர்ச்சியான பல நிற பூவுறையிதழ்களுடன் ஒருவித்திலைகளின் வரிசைகள் ஆகும். அவை லிலியாலஸை உள்ளடக்கியது என்பதால், மாற்று பெயர் *லிலியாய்டு மோனோகாட்சு* ஆகும்.

## சேர்க்கை
இவ்விதழ்கள் பொதுவாக விலங்கு மகரந்தச் சேர்க்கை மலர்களின் மிகவும் வெளிப்படையான பகுதிகளாக இருந்தாலும், புல் போன்ற காற்று மகரந்தச் சேர்க்கையில் உள்ள இனங்கள், மிகச் சிறிய இதழ்களைக் கொண்டுள்ளன அல்லது அவை முற்றிலும் இல்லை (அப்பெடாலஸ்).

அல்லிதழ்கள் வெவ்வேறு இனங்களில் வியத்தகு முறையில் வேறுபடலாம். ஒரு மலரில் உள்ள இதழ்களின் எண்ணிக்கை, ஒரு தாவரத்தின் வகைப்பாட்டிற்கான தடயங்களைக் கொண்டிருக்கலாம். எடுத்துக்காட்டாக, யூடிகோட்களில் உள்ள பூக்கள் (டிகோட்ஸின் மிகப்பெரிய குழு) பெரும்பாலும் நான்கு அல்லது ஐந்து இதழ்களைக் கொண்டுள்ளன, அதே நேரத்தில் மோனோகாட்டில் உள்ள பூக்கள் மூன்று அல்லது ஆறு இதழ்களைக் கொண்டிருக்கும், இருப்பினும் இந்த விதிக்கு பல விதிவிலக்குகள் உள்ளன.

## மரபியல்
அல்லிதழ்கள் உருவாவதன் பின்னணியில் உள்ள மரபியல், ஏபிசி மலர்வளர்ச்சி மாதிரியின் படி, புல்லி வட்டங்கள், இதழ்கள், கேமென்சு, சூலகயிலை ஆகியவை மாற்றியமைக்கப்பட்ட இதழ்களை உருவாக்கும் வழிமுறைகள் என்றாலும், மிகச் சில முறை மட்டுமே உருவாகியுள்ளன என்று தோன்றுகிறது (ஒருவேளை கேமென்களிலிருந்து மீண்டும் மீண்டும் உருவாகுவதை விட ஒரு முறை மட்டுமே உருவாகலாம்).

## மேற்கோள்கள்

## துணைநூல்கள்

* 
* 

பகுப்பு:தாவர உடற்கூற்றியல்
கணேசன் சுப்பிரமணியம்

டத்தோ **கணேசன் சுப்பிரமணியம்** அல்லது **எஸ். கணேசன்** (ஆங்கிலம்; மலாய்:  *S Ganesan* அல்லது *Ganesan Subramaniam*) என்பவர் மலேசிய அரசியல்வாதி, கெடா மாநில சட்டமன்றத்தில், 2004 முதல் 2008 வரை லூனாஸ் சட்டமன்றத் தொகுதியின் சட்டமன்ற உறுப்பினர் பதவி வகித்தவர் ஆவார். 

2004 பொதுத் தேர்தலைத் தொடர்ந்து அவர் லூனாஸ் தொகுதியின் உறுப்பினராகச் செயல்பட்டார். அதற்கு முன்னர் லூனாஸ் தொகுதியின் உறுப்பினராகப் பதவியில் இருந்த டாக்டர் ஜோ பெர்னாண்டஸின் மரணத்தைத் தொடர்ந்து, 2000-ஆம் ஆண்டில் நடைபெற்ற லூனாஸ் இடைத்தேர்தலில் போட்டியிடுவதற்காக கணேசன் சுப்பிரமணியம் மஇகா கட்சியால் பரிந்துரைக்கப்பட்டார்.  

இருப்பினும், அந்த இடைத்தேர்தலில் அவர் பிகேஆர் (அப்போதைய கெஅடிலான்) கட்சியைச் சேர்ந்த சைபுதீன் நசுத்தியோன் இசுமாயில் என்பவரிடம் தோல்வி அடைந்தார். எனினும் 2004 பொதுத் தேர்தலில் லூனாஸ் தொகுதியை வெற்றிகரமாக மீட்டு எடுத்தார். ஆனால் பின்னர் 2008 பொதுத் தேர்தலில் பிகேஆர் கட்சியைச் சேர்ந்த முகமது முகமது ராட்சி சாலே என்பவரிடம் தோல்வி அடைந்தார்.

லூனாஸ் சட்டமன்றத் தொகுதியின் தற்போதைய பிரதிநிதி, 2023 கெடா மாநிலத் தேர்தலில் தேர்ந்தெடுக்கப்பட்ட பெரிக்காத்தான் நேசனல் (**PN**) கூட்டணியின் பெர்சத்து கட்சியைச் சேர்ந்த கைருல் அனுவார் ராம்லி (*Khairul Anuar Ramli*) ஆவார்.

## பொது
கெடா மஇகா தலைவர்; மற்றும் தேசிய மஇகாவின் செயற்குழு உறுப்பினர் பதவிகளை வகித்துள்ளார். இவர் மலேசிய கூட்டணி கட்சியின் ஓர் உறுப்புக் கட்சியான மஇகாவின் (**MIC**) உறுப்பினர் ஆவார்.

## விருதுகள்
* 
**  - கெடா அமாட் மூலியா செரி மக்கோத்தா விருது (*Dato' Paduka Mahkota Kedah*) - (**DPMK**) (டத்தோ)

## மேலும் காண்க
* புக்கிட் செலம்பாவ் சட்டமன்றத் தொகுதி
* மெர்போக் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்
* Adib Povera, Manikumar takes his oath NST

பகுப்பு:கெடா மக்கள்
பகுப்பு:கெடா சட்டமன்ற உறுப்பினர்கள்
பகுப்பு:மலேசியத் தமிழ் அரசியல்வாதிகள்
காசுமீர் நீலக்கல்

**காசுமீர் நீலக்கல்** (*Kashmir Sapphire*) ஓர் அரிய மற்றும் மிகவும் மதிப்புமிக்க வகை நீலக்கல்லாகும். அதிகப்படியான  வெல்வெட் சாயல் மற்றும் விதிவிலக்கான வெளிப்படைத்தன்மை ஆகிய காரணங்களுக்காக பெயர் பெற்றது. இந்தியாவின் காசுமீரில் 19 ஆம் நூற்றாண்டின் பிற்பகுதியில் கண்டுபிடிக்கப்பட்ட மிகச்சிறந்த கற்கள், மென்மையான பட்டு சேர்ப்புகள் காரணமாக மென்மையான, ஒளிரும் தோற்றத்துடன் ஆழமான சோளம் மலர் நீல நிறத்தை வெளிப்படுத்துகின்றன. 1880 ஆம் ஆண்டுகளில் இருந்து 1900 ஆம் ஆண்டுகளின் முற்பகுதி வரை முதன்மையாக வெட்டப்பட்ட இந்த நீலக்கற்கள் இப்போது மிகவும் அரிதானவை. ஏலத்தில் அதிக விலையையும் எட்டுகின்றன. இவற்றின் தனித்துவமான பண்புகள் இவற்றை மற்ற தோற்றங்களுடைய நீலக்கற்களிலிருந்து வேறுபடுத்துகின்றன.  இதனால் இவை உலகில் மிகவும் விரும்பப்படும் நீலகற்களில் சிலவாக அமைகின்றன.

## வரலாறு.
1882 ஆம் ஆண்டில், சான்சுகார் மலைத்தொடரில் உள்ள பாடர் பள்ளத்தாக்கைச் சேர்ந்த வர்த்தகர்கள் குழு நிலச்சரிவைத் தொடர்ந்து இந்த கற்களைக் கண்டுபிடித்தது.  இந்த நீலக்கற்கள் விதிவிலக்கானவை மற்றும் அழகானவை. காசுமீரின் மகாராசா நீலக்கற்களைப் பற்றி அறிந்தபோது, கோடை மாதங்களில் பணிபுரிந்த சுரங்கத் தொழிலாளர்களை அனுப்பி, 5 அங்குலங்கள் வரை நீளமுள்ள நீலக்கற்களை மீட்டெடுத்தார். அரசருடைய காவலர்கள் கண்டுபிடிக்கப்பட்ட நாள் முதல்  சுரங்கங்கள் தீர்ந்துவிடும் வரை 5 ஆண்டுகள் வரை சுரங்கங்களைப் பாதுகாத்தனர்.  அதைத் தொடர்ந்து பள்ளத்தாக்கு தரையில் மேலும் சுரங்கங்களைக் கண்டுபிடிப்பதற்காக பிரிட்டிசு இந்தியாவுக்கு மகாராசா கோரிக்கைகளை முன்வைத்தார்.

## மேற்கோள்கள்

பகுப்பு:இரத்தினக் கற்கள்
பகுப்பு:கனிமவியல்
பகுப்பு:பாறையியல்
ஆம்சுடர்டாம் வைர அருங்காட்சியகம்

**ஆம்சுடர்டாம் வைர அருங்காட்சியகம்** (*Diamond Museum Amsterdam*) நெதர்லாந்தின் ஆம்சுடர்டாமில் உள்ள கோசுட்டர் வைரங்கள் தொழிற்சாலையின் பென் மெயர் என்பவரால் நிறுவப்பட்டது.  அருங்காட்சியகத்தின் நிரந்தர சேகரிப்பில் வைர நகைகள் வைக்கப்பட்டுள்ளன. வைரங்களைப் பற்றிய பின்னணி தகவல்களும் இங்கு வழங்கப்படுகிறது. 

இந்த அருங்காட்சியகம் டச்சு அருங்காட்சியகச் சங்கம்  மற்றும் ஆம்சுட்டர்டாமின் அதிகாரப்பூர்வ அருங்காட்சியகங்கள் ஆகியவற்றில் உறுப்பினராக உள்ளது.

## மேற்கோள்கள்

## வெளி இணைப்புகள்
* 
* Diamond Museum Amsterdam

பகுப்பு:நெதர்லாந்து
தமிழா மீடியா

**தமிழா மீடியா** என்பது இலங்கைத் தமிழர்களை மையமாகக் கொண்டு செயல்படும் தமிழ் மொழி டிஜிட்டல் செய்தி மற்றும் ஊடக தளம் ஆகும். இது 28 பிப்ரவரி 2024 அன்று தி. ஹிருஷன் அவர்களால் நிறுவப்பட்டது. இவ்வூடகம் சமூக நிகழ்வுகள், உள்ளூர் செய்திகள், அரசியல் தொடர்பான தகவல்கள் மற்றும் பொதுநலச் செய்திகளை டிஜிட்டல் தளங்கள் வழியாக வெளியிடுகிறது.

தமிழா மீடியா, தமிழ் மொழி பேசும் மக்களை இலக்காகக் கொண்டு செயல்படுகிறது மற்றும் இலங்கை மற்றும் உலகத் தமிழர்களை சேவைப் பகுதியில் கொண்டுள்ளது.

## வரலாறு
தமிழா மீடியா, 2024 ஆம் ஆண்டு தமிழ் மக்களின் தகவல் பரிமாற்றத்தை மேம்படுத்தும் நோக்கில் தொடங்கப்பட்டது. ஆரம்பத்தில் சமூக ஊடகங்களை மையமாகக் கொண்டு செய்தி மற்றும் நிகழ்வு தகவல்களை பகிரும் தளமாக இது இயங்கியது. பின்னர் அதன் செயல்பாடுகள் விரிவடைந்து, இணையதளம் மற்றும் பிற டிஜிட்டல் தளங்கள் வழியாக உள்ளடக்கங்களை வெளியிடும் ஊடகமாக வளர்ச்சி பெற்றது.

## செயல்பாடுகள்
தமிழா மீடியா பல்வேறு வகையான செய்தி மற்றும் சமூக சார்ந்த உள்ளடக்கங்களை வெளியிடுகிறது. அவை:

* உள்ளூர் மற்றும் பிராந்திய செய்திகள்
* சமூக மற்றும் பொதுநல நிகழ்வுகள்
* அரசியல் மற்றும் பொதுக் கருத்து சார்ந்த தகவல்கள்
* இளைஞர் நடவடிக்கைகள் மற்றும் சமூக முன்னேற்ற முயற்சிகள்
* நேரடி ஒளிபரப்புகள்
* திருமணம், நினைவேந்தல் மற்றும் சமய நிகழ்வுகளின் மீடியா பதிவு

இந்த ஊடகம் தனது இணையதளம் மற்றும் சமூக ஊடக தளங்கள் வழியாக உள்ளடக்கங்களை பரப்புகிறது.

## நோக்கம்
தமிழா மீடியா-வின் முக்கிய நோக்கம் தமிழ் மக்களின் சமூக, அரசியல் மற்றும் பண்பாட்டு நிகழ்வுகளை பதிவு செய்து பரப்புவதாகும். டிஜிட்டல் ஊடகங்களை பயன்படுத்தி தகவல் பரிமாற்றத்தை மேம்படுத்துவது இதன் நோக்கங்களில் ஒன்றாகும்.

## ஊடக இருப்பு
தமிழா மீடியா சமூக ஊடக தளங்கள் மற்றும் தனது அதிகாரப்பூர்வ இணையதளம் மூலம் செயல்படுகிறது. தமிழ் மொழி பேசும் மக்களை இலக்காகக் கொண்டு அதன் உள்ளடக்கங்கள் வெளியிடப்படுகின்றன.

## சமூக பங்கு
சமூக நிகழ்வுகள், இளைஞர் செயற்பாடுகள் மற்றும் பொதுநல தகவல்களை வெளிப்படுத்துவதன் மூலம் தமிழா மீடியா சமூக தகவல் பரிமாற்றத்தில் ஒரு பங்கு வகிக்கிறது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
தூக்குச்சட்டி

**தூக்குச்சட்டி** *(Tiffin carrier)* அல்லது பாத்திரம் என்பவை ஆசியா மற்றும் கரீபியனில்  உணவுகளுக்காக பரவலாகப் பயன்படுத்தப்படும் ஒரு வகையான மதிய உணவுப் பெட்டியாகும். இந்தியா மற்றும் பாக்கித்தானிலிருந்து, அவை மலேசியா மற்றும் சிங்கப்பூர் மற்றும் டிரினிடாட் மற்றும் டொபாகோவிற்கும் பரவின.

இந்திய நகரமான மும்பையிலும், பாகிசுதானிய நகரமான கராச்சியிலும், நகர அலுவலக ஊழியர்களுக்கு அவர்களின் புறநகர் வீடுகளிலிருந்தோ அல்லது ஒரு உணவு தயாரித்து வெளியில் பரிமாறுதல் நிறுவனத்திடமிருந்தோ பெட்டியில் அடைக்கப்பட்ட சூடான மதிய உணவைத் தவறாமல் வழங்கும் ஒரு சிக்கலான மற்றும் திறமையான விநியோக அமைப்பு உள்ளது. இது டப்பாவாலாக்கள் என்று அழைக்கப்படும் விநியோக ஊழியர்களைப் பயன்படுத்துகிறது..

தூக்குச்சட்டி: 

ஒரு சொல்லப்படாத கதை என்ற புத்தகம் தூக்குச்சட்டிகளைப் பற்றி விவரிக்கிறது, அவற்றில் சில ஒரு நூற்றாண்டுக்கும் மேலான பழமையானவை.
## ஒத்த சொற்கள்
கம்போடியாவில், தூக்குச்சட்டிகள் சான் சுராக் (கெமர்: ចានស្រាក់) என்றும், கோக்கியன் மொழியில் உவான்-ட்சான் (சீனம்: 碗層) என்றும், இந்தோனேசிய மொழியில் ரந்தாங் என்றும், மலாய் மொழியில் மாங்குக் திங்கட் (அடுக்குக் கிண்ணங்கள்) என்றும் அழைக்கப்படுகின்றன; அதே சமயம் தாய் மொழியில் பின் டோ (தாய்: ปิ่นโต [ˈpìn ˈtoː]) என்று அழைக்கப்படுகின்றன. அரபு நாடுகளில் அவை சஃபார்டாசு (سفرطاس, துருக்கிய மொழியில் 'பயணக் கிண்ணங்கள்' என்று பொருள்படும் "செஃபர் தாசி" என்பதிலிருந்து வந்தது) என்று அழைக்கப்படுகின்றன. தூக்குச்சட்டிற்கான அங்கேரிய சொல் எத்தோர்டோ (உணவுக் காவி) ஆகும்.
## வடிவமைப்பு மற்றும் மூலப்பொருட்கள்
பொதுவாக இந்தக் கொள்கலன்கள் இரண்டு அல்லது மூன்று அடுக்குகளுடன் வருகின்றன, இருப்பினும் மிகவும் நேர்த்தியான பதிப்புகளில் நான்கு அடுக்குகளும் இருக்கலாம். சில நேரங்களில் மற்ற அடுக்குகளை விடப் பெரியதாக இருக்கும் கீழ் அடுக்கு, பொதுவாக அரிசி வைப்பதற்காகப் பயன்படுத்தப்படுகிறது. கைப்பிடியின் இருபுறமும் உள்ள ஒரு சிறிய தாழ்ப்பாளைத் திறப்பதன் மூலம் தூக்குச்சட்டிகள் திறக்கப்படுகின்றன. தூக்குச்சட்டிகள் பொதுவாக எஃகாலும், சில நேரங்களில் அலுமினியத்தாலும் செய்யப்படுகின்றன, ஆனால் மிளிாி மற்றும் நெகிழி பதிப்புகளும் ஐரோப்பிய நிறுவனங்களால் தயாரிக்கப்பட்டுள்ளன.

Image:Mumbai Dabbawala or Tiffin Wallahs- 200,000 Tiffin Boxes Delivered Per Day.jpg|மும்பையில் டிபன் கேரியர்களில் அடைக்கப்பட்ட உணவை விநியோகிக்கும் இரண்டு பாத்திரக்காரர்கள்.
Image:Tiffin box made in Thailand.jpg|பங்களாதேசில் தாய் தூக்குச்சட்டி பெட்டி.
File:Tiffin Carrier Lack, Sammlung Gunther Lambert.jpg|தூக்குச்சட்டி, மியான்மர்|பர்மாஅரக்கு வேலைப்பாடு
Image: பெர்னகன் தூக்குச்சட்டி.png|மலேசியா, பெரனாகன் தூக்குச்சட்டி


## மேற்கோள்கள்

பகுப்பு:உணவு தேக்கும் கொள்கலங்கள்
தூக்குச்சட்டி புத்தகம்

**தூக்குச்சட்டி புத்தகம்** (*Tiffin book*) இந்தியாவின் பிராந்திய சமையலைக் கொண்டாடும் வகையில் 500 சமையல் குறிப்புகள் கொண்ட *சோனல் வேத்* வெளியிட்ட சமையல் புத்தகம் ஆகும். இது 2018இல் ரோலி புத்தகம் மூலம் வெளியிடப்பட்டது. இந்தப் புத்தகம் இந்திய சமையல் வகைகளிலிருந்து எடுக்கப்பட்ட சமையல் குறிப்புகளைக் கொண்டுள்ளது. இக்குறிப்புகள் பிராந்திய வாரியாகப் பிரிக்கப்பட்டுள்ளது.

## சுருக்கம்
தூக்குச்சட்டி புத்தகம், இந்திய உணவு வகைகளின் 500 சமையல் குறிப்புகளைக் கொண்டுள்ளது. இதில் கோயில்களில் வழங்கப்படும் பிரசாதங்கள், தெருவோர உணவுகள், பழங்குடியினர் உணவுகள், பொதுவாகப் பயன்பாட்டில் இல்லாத பல உணவுகளின் சமையல் குறிப்புகள் அடங்கியுள்ளன. இந்தப் புத்தகத்திற்காக, நூலாசிரியர் தனது தாய், பாட்டி, நண்பர்கள், அத்தைகள் மற்றும் இந்தியாவின் பிராந்திய சமையலை அறிந்த பலரின் உதவியை நாடியுள்ளார்.

## வரவேற்பு
தூக்குச்சட்டி புத்தகம், தி நியூயார்க் டைம்சு பத்திரிக்கையால் "2018 இலையுதிர்காலத்தின் 19 சிறந்த சமையல் புத்தகங்கள்" பட்டியலில் இடம்பெற்றது. இந்துசுதான் டைம்சு அக்டோபர் 19, 2018 அன்று இந்தப் புத்தகத்தை "வாரத்தின் மிகவும் சுவாரசியமான புத்தகங்கள்" பட்டியலில் சேர்த்தது.என்.டி.டி.வி- தொலைக்காட்சியில் இந்தப் புத்தகத்தை விமர்சித்த தனு கங்குலி, இதை "கட்டாயம் படிக்க வேண்டிய புத்தகம்" என்று குறிப்பிட்டார்.அவர்களைப் பொறுத்தவரை, இந்தப் புத்தகம், "அதன் நோக்கத்திற்கேற்ப ரசிக்கப்பட்டால், உங்களை உங்கள் வீட்டிலிருந்து நூற்றுக்கணக்கான கிலோமீட்டர் தொலைவில் உள்ள சக இந்தியர்களின் சமையலறைகளுக்கு அழைத்துச் செல்லும். அங்கு உணவு அதே அளவு சுவையாகவும், சத்தானதாகவும், மனதை நெகிழ வைப்பதாகவும் இருக்கும்".இந்திய ஃபேசன் பத்திரிகையான ஓக் இந்தியாவுக்காக எழுதிய ஆதிசு நாத்தும் இந்தப் படைப்பைப் பாராட்டியுள்ளார். மேலும், ஒவ்வொரு சமையல் குறிப்பிலும் துல்லியமான செய்முறைகள் இடம்பெறுவதை உறுதி செய்வதில் ஆசிரியர் மிகவும் கவனமாக இருந்தார் என்றும் எழுதியுள்ளார்.

## இதனையும் காண்க
தூக்குச்சட்டி

## மேற்கோள்கள்

பகுப்பு:சமையல் முறைகள்
பகுப்பு:சமையல் கருவிகள்
திக்கீர் நாகா்கள்

**திக்கீர் நாகா்கள்** *(Tikhir Naga)*வடகிழக்கு இந்திய மாநிலமான நாகாலாந்தில் வசிக்கும் ஒரு நாகா இனக்குழுவினர் ஆவர்.  2011 மக்கள் தொகை கணக்கெடுப்பின்படி, நாகாலாந்தில் திக்கீர் மக்களின் மக்கள் தொகை 7,537 ஆகும். அவர்கள் இந்தியாவால் பட்டியல் பழங்குடியினராக (STs) அங்கீகரிக்கப்பட்டுள்ளனர்.
## பிராந்திய விழா
அவர்கள் "சோங்லாக்னி" விழாவைக் கொண்டாடுகிறார்கள், இது ஒவ்வொரு ஆண்டும் அக்டோபர் 9 முதல் 12 வரை அனுசரிக்கப்படுகிறது. 'சோங்லாக்னி' என்ற சொல் இரண்டு சொற்களால் ஆனது: "சோங்" என்றால் கேடயம் மற்றும் "லாக்" என்றால் புனிதப்படுத்துதல். சோங்லாக்னி என்பது அடிப்படையில் கேடயத்தைப் புனிதப்படுத்தும் ஒரு விழாவாகும். இது ஆயுதங்களையும் அவற்றின் செல்வங்களையும் மதிப்புமிக்க சொத்துக்களையும் புனிதப்படுத்துவதையும், (முந்தைய நாட்களில்) தலை வேட்டைக்குச் செல்வதற்கு முன் ஆண்களைத் தூய்மைப்படுத்துவதையும் குறிக்கிறது. சுருக்கமாக, இது ஒரு தூய்மைப்படுத்தும் விழா. கொண்டாடப்படும் திக்கீர் விழாக்களில் மிக முக்கியமான ஒன்றாக இந்த விழா விளங்குகிறது, இது நான்கு நாட்கள் நீடிக்கும்.
## மேற்கோள்கள்

பகுப்பு:நாகாலாந்து நபர்கள்
பகுப்பு:பழங்குடிகள்
வளையபுரோப்பைன்

**வளையபுரோப்பைன்** (*Cyclopropyne*) என்பது C3H2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.இது மிகவும் இறுக்கமான, நிலையற்ற மற்றும் வினைத்திறன் மிக்க ஒரு வளைய ஆல்க்கைன் ஆகும்.  மிகச்சிறிய வளைய ஆல்க்கைனாக இச்சேர்மம் ஒரு முப்பிணைப்பை உள்ளடக்கிய மூன்று-கார்பன் வளையத்தைக் கொண்டுள்ளது. குறிப்பிடத்தக்க வளைய இறுக்கம் இந்த சேர்மத்தை உற்பத்தி செய்வதை சவாலானதாக ஆக்குகிறது மற்றும் இதன் அதிக வினைத்திறனுக்கும் காரணமாகிறது.

## கோட்பாட்டு ஆய்வுகள்
வளையபுரோபைனைத் தனித்துப் பிரித்தெடுப்பது சவாலானதாக இருப்பினும், அதன் எலக்ட்ரான் அமைப்பு, ஆற்றல் பண்புகள் மற்றும் அதிர்வுசார் சிறப்பியல்புகளை ஆராயும் நோக்கில் மேற்கொள்ளப்பட்ட கோட்பாட்டு ஆய்வுகள் வாயிலாக இது விரிவாக ஆய்வு செய்யப்பட்டுள்ளது. வளையபுரோப்பைன் வளையத்திலுள்ள கார்பன் அணுக்களில் ஒன்றிற்குப் பதிலாக ஒரு சிலிக்கான் அணு இடம்பெறும், சிலாவளையபுரோப்பைன்' எனப்படும் இதேபோன்ற ஒரு சேர்மம் வெற்றிகரமாகத் தொகுக்கப்பட்டு ஆய்வு செய்யப்பட்டுள்ளது.

## மேற்கோள்கள்

பகுப்பு:மூன்று உறுப்பு வளையங்கள்
பகுப்பு:வளைய ஆல்க்கைன்கள்
கிரிராஜா கவி

**கிரிராஜா கவி** (*Giriraja Kavi*) என்பவர் கருநாடக இசையில் புகழ்பெற்ற இசையமைப்பாளர் ஆவார். இவர் 18ஆம் நூற்றாண்டில் தஞ்சாவூர் நாயக்கர் ஆட்சியின்போது வாழ்ந்தவர். இவரது சொந்த ஊரான திருவாரூர் ஆகும்.

தஞ்சாவூரில் உள்ள சரசுவதி மகால் நூலகத்தில் இவரது சுமார் 200 பாதங்கள், ராகங்கள் மற்றும் தாளங்கள் வைக்கப்பட்டுள்ளன. கிரிராஜா தனது புரவலர் சகாஜி மற்றும் சகாஜியின் காதலியான இராஜமோகினி ஆகியோரை கௌரவிக்கும் வகையில் சுமார் 150 பாதங்களை எழுதினார். தெற்கில் பிருந்தாவனி போன்ற வடக்கு இந்துசுதானி ராகங்களைப் பயன்படுத்திய முதல் நபர்களில் கவி ஒருவர்.

## குடும்பம்
கிரிராஜாவின் சகோதரர் கவிகிரி வெங்கடகிரி என்று அறியப்பட்டார். மேலும் இவர் ஒரு அறிஞரும் இசைக்கலைஞரும் ஆவார்.

கிரிராஜ கவிக்கு கிரிராஜ பிரம்மம்/கிரிராஜ கவி ஆகியோருடன் தொடர்பு இல்லை (பெரும்பாலும் தவறாகப் புரிந்து கொள்ளப்படுகிறார்). துறவி-இசையமைப்பாளர் தியாகராஜாவின் தந்தைவழி தாத்தாவான புகழ்பெற்ற இசைக்கலைஞர் கூட, இருவரும் ஒரே நேரத்தில் தஞ்சாவூர் அரச குடும்பத்திற்கு சேவை செய்தனர்.

## மேற்கோள்கள்

பகுப்பு:வாக்கேயக்காரர்கள்
பகுப்பு:தெலுங்கு மக்கள்
பகுப்பு:பிரகாசம் மாவட்ட நபர்கள்
கிருஷ்ணமூர்த்தி ராஜநாயுடு

டாக்டர் **கிருஷ்ணமூர்த்தி ராஜநாயுடு** அல்லது **ஆர். கிருஷ்ணமூர்த்தி** (ஆங்கிலம்; மலாய்:  *Krishnamoorthy s/o Rajannaidu * அல்லது *Krishnamoorthy Rajannaidu*) என்பவர் மலேசிய அரசியல்வாதி, கெடா மாநில சட்டமன்றத்தில், 5 மே 2013 முதல் 9 மே 2018 வரை புக்கிட் செலம்பாவ் சட்டமன்றத் தொகுதியின் சட்டமன்ற உறுப்பினர் பதவி வகித்தவர் ஆவார். கிருஷ்ணமூர்த்தி ஒரு தொழில்முறை மருத்துவர் ஆவார்.

2013-ஆம் ஆண்டு மலேசியப் பொதுத் தேர்தலில் வெற்றி பெற்ற பிறகு, அவர் புக்கிட் செலம்பாவ் சட்டமன்றத் தொகுதிக்கு (**N25**) பொறுப்பு ஏற்றார். அவர் 2020 வரை பிகேஆர் கட்சியின் உறுப்பினராக இருந்தார். பாக்காத்தான் ராக்யாட் மற்றும் பாக்காத்தான் அரப்பான் கூட்டணியின் கீழ் தமது பதவியை வகித்தார்.

## பொது

கெடா மாநில அரசாங்க நிர்வாகத்தில் மாற்றத்திற்கு வழிவகுத்த கட்சித் தாவல்களின் அலையைத் தொடர்ந்து, அவர் 2020-இல் பெர்சத்து கட்சியில் இணைந்தார். 2013-ஆம் ஆண்டு மலேசியப் பொதுத் தேர்தலில், அவர் 20,091 வாக்குகளைப் பெற்று, மாரன் முத்தாயா மஇகா மற்றும் மேலும் மூன்று வேட்பாளர்களுக்கு எதிராக 530 வாக்குகள் பெரும்பான்மையில் வெற்றி பெற்றார்.

## தேர்தல் முடிவுகள்

## மேலும் காண்க
* புக்கிட் செலம்பாவ் சட்டமன்றத் தொகுதி
* மெர்போக் மக்களவைத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்

பகுப்பு:கெடா மக்கள்
பகுப்பு:கெடா சட்டமன்ற உறுப்பினர்கள்
பகுப்பு:மலேசியத் தமிழ் அரசியல்வாதிகள்
2-மெத்தில் எக்சாடெக்கேன்

**2-மெத்தில் எக்சாடெக்கேன்** (*2-Methylhexadecane*) என்பது C17H36 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 

## தோற்றம்
2-2-மெத்தில் எக்சாடெக்கேன் சீமை மிளகாய், பனாக்சு சின்செங்கு, ஆர்க்டோசுடாபிலோசு யுவா-உர்சி எனப்படும் கரடி திராட்சை, சாந்தோக்சைலம் இயான்தாக்சிலோயிட்சு எனப்படும் மருத்துவத் தாவரம் மற்றும் அசுட்டில்பே சினென்சிசு என்ற பூச்செடி போன்ற பல தாவரங்களில் இருப்பதாகப் பதிவாகியுள்ளது. தண்ணீரில் இது கரையாது.

சில சயனோபாக்டீரியாக்களின் வளர்சிதைப்பொருள்  என 2-மெத்தில் எக்சாடெக்கேன் அடையாளம் காணப்பட்டுள்ளது'

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
1,4-ஈரைதரோநாப்தலீன்

**1,4-ஈரைதரோநாப்தலீன்** (*1,4-Dihydronaphthalene*) என்பது C10H10 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் நாப்தலீனின் ஒரு வழிப்பெறுதி வேதிப் பொருளாகும். ஒரு பகுதி-நிறைவுற்ற வளையத்தைக் கொண்டிருப்பதன் மூலம் இச்சேர்மம் நாப்தலீனிலிருந்து வேறுபடுகிறது. எத்தனாலில் கரைக்கப்பட்ட சோடியத்தைக் கொண்டு நாப்தலீனை ஒடுக்கம் செய்வதன் மூலம் இதனைத் தொகுப்பு முறையில் உருவாக்கலாம்.

1,4-1,4-ஈரைதரோநாப்தலீன் நிலையற்றது. எத்தனாலில் கரைக்கப்பட்ட சோடியம் எத்தாக்சைடு கரைசலில், இது 1,2-ஈரைதரோநாப்தலீன் மாற்றியமாக மாறக்கூடும்.

:

## மேற்கோள்கள்

பகுப்பு:நீரகக்கரிமங்கள்
பகுப்பு:பல்வளைய அரோமாட்டிக் நீரகக்கரிமங்கள்
பகுப்பு:வளையயெக்சாடையீன்கள்
பேசும் மரம்

**பேசும் மரம்** *(The Speaking Tree)* என்பது பென்னட் கோல்மன் & கோ. குழுமம் நிறுவனத்தால் வெளியிடப்படும் ஒரு இந்திய வாராந்திர செய்தித்தாள் ஆகும். இது இந்தியாவில் அதிக பயன்பாட்டில் உள்ள வாராந்திர செய்தித்தாள்களில் ஒன்றாகும், இதன் பயன்பாடு 315,000 (2014) மற்றும் 318,000 (2016) ஆகும்.  இது மும்பை, தில்லி, அகமதாபாது, பெங்களூர் மற்றும் கொல்கத்தாவில் பயன்பாட்டில் உள்ளது.மும்பையில், 204,067 செய்தித்தாள்கள் பயன்பாட்டில் உள்ளன. காம்சுகோரின்படி, இந்த இணையதளம் 8 இருமடி ஆயிரம் பக்கப் பார்வைகளைக் கொண்டுள்ளது. இது இந்தி மற்றும் ஆங்கிலத்தில் கிடைக்கிறது. இது ஆன்மீகத் தேடலில் இருப்பவர்களை அங்கீகரிக்கப்பட்ட பயிற்சியாளர்களுடன் இணைக்கும் நோக்கம் கொண்ட ஒரு ஆன்மீக தொடா்பு ஆகும்.

## மேற்கோள்கள்

## வெளி இணைப்புகள்

அதிகாரப்பூர்வ வலைத்தளம்Official Website

பகுப்பு:ஆன்மிக இதழ்கள்
பகுப்பு:கொல்கத்தாவில் ஊடகங்கள்
பகுப்பு:வலைத்தளங்கள்
கேயு போலே பிபிலோபி கேயு போலே தகத்

***கேயு போலே பிபிலோபி கேயு போலே தகத்*** இது, பத்திக்ரித் பாசுவின் இயக்கத்தில் 2026-ஆம் ஆண்டில் வெளியாகவுள்ள, ஒரு இந்திய பெங்காலி மொழி காவியம் சார்ந்த வாழ்க்கை வரலாற்று அதிரடி நாடகத் திரைப்படமாகும். நந்தி மோவிஸ் மற்றும் ஜீட்ஸ் பில்மிஒர்க்ஸ் ஆகிய பதாகைகளின் கீழ் பிரதீப் குமார் நந்தி மற்றும் ஜீத் ஆகியோரால் தயாரிக்கப்பட்டுள்ள இப்படம், இந்தியப் புரட்சியாளர் அனந்த சிங்கின் வாழ்க்கையை அடிப்படையாகக் கொண்டது. சிங்கின் சுயசரிதையின் தலைப்பையே தன் தலைப்பாகக் கொண்டுள்ள இப்படத்தில், ஜீத் அவர்கள் அனந்த சிங்கின் கற்பனை வடிவிலான கதாபாத்திரமாகவும், டோட்டா ராய் சௌத்ரி மற்றொரு முதன்மை கதாபாத்திரமாகவும் நடித்துள்ளனர். கௌஷிக் சென், ரஜதவா தத்தா, சந்தன் சென் மற்றும் லோக்நாத் டே ஆகியோர் பிற முக்கிய வேடங்களில் நடித்துள்ளனர்; அதேவேளையில், மிமி சக்ரவர்த்தி ஒரு சிறப்புத் தோற்றத்தில் தோன்றுகிறார்.

இப்படத்தின் திரைக்கதை ஆசிரியர்களான அரித்ரா பானர்ஜி மற்றும் அர்பன் குப்தா ஆகியோர், சிங்-இன் வாழ்க்கையை மறுவடிவமைப்பதன் மூலம் இப்படத்தின் கதையை உருவாக்கினர்; 1930-களில் பிரிட்டிஷ் காலனித்துவ ஆட்சிக்கு எதிராக நடைபெற்ற சிட்டகாங் ஆயுதக் கிடங்குத் தாக்குதலில் அவர் பங்கேற்றது முதல், சுதந்திரத்திற்குப் பிந்தைய காலத்தில் ஒரு தீவிர நீதி தேடுபவராகவும் வெற்றிகரமான திரைப்படத் தயாரிப்பாளராகவும் அவர் திகழ்ந்தது வரையிலான அவரது பயணத்தை அவர்கள் இதில் சித்தரித்துள்ளனர். இப்படத்தின் தயாரிப்புப் பணிகள் ஜூன் 2025-இல் தொடங்கின; ஆகஸ்ட் 2025-இல் இது அதிகாரப்பூர்வமாக அறிவிக்கப்பட்டது. முதன்மைப் படப்பிடிப்பு நவம்பர் 2025-இல் தொடங்கி, ஜனவரி 2026-இல் நிறைவடைந்தது. இப்படத்தின் பாடல்கள் மற்றும் பின்னணி இசையை சாந்தனு மொய்த்ரா இசையமைத்துள்ளார்; ஒளிப்பதிவை சௌமிக் ஹால்டரும், படத்தொகுப்பை மொலாய் லாஹாவும் மேற்கொண்டுள்ளனர்.

## காஸ்ட்

* அனந்த லால் சிங் ஜீத்
* இன்ஸ்பெக்டர் துர்கா ராயாக டோட்டா ராய் சவுத்ரி
* ரஜத்வ தத்தா
* கௌசிக் சென்
* சந்தன் சென்
* லோக்நாத் தே
* மிமி சக்ரவர்த்தி

## குறிப்புகள்
முகம்மதி

**முகம்மதி***(The Mohammadi)* என்பது ஒரு வங்காள மொழி மாதாந்திர கலை இதழாகும். இதை முகமது அக்ரம் கான் நிறுவினார், அவர் அதன் ஆசிரியராகப் பணியாற்றினார்.
## வரலாறு
முகம்மதி, ஆகத்து 1927-ல் ஆங்கிலேய ஆட்சியின் வங்காள மாகாணத்தில் உள்ள கொல்கத்தாவில் முகமது அக்ரம் கானால் நிறுவப்பட்டது. வங்காள முசுலிம்களின் தனித்துவமான இலக்கியப் பண்பாட்டை உருவாக்குவதே அகமதியின் நோக்கமாக இருந்தது. இது முகமது அலி சின்னாவின் இரு தேசக் கோட்பாட்டை ஆதரித்தது. இது சிறிது காலம் மூடப்பட்டு, 1937-ல் மீண்டும் திறக்கப்பட்டது. இது பாகித்தானையும் இந்தியப் பிரிவினையையும் ஆதரித்தது. இந்தியப் பிரிவினைக்குப் பிறகு இது கிழக்கு பாகித்தானில் உள்ள டாக்காவிற்கு மாற்றப்பட்டது. முகமது வசீத் அலி சிறிது காலம் அதன் ஆசிரியராகப் பணியாற்றினார்.
டாக்காவில் அதன் முதல் இதழ் டிசம்பர் 1949-ல் வெளியிடப்பட்டது. இதை முசிபுர் ரகமான் கான் தொகுத்தார். பல இதழ்களை அக்ரம் கான் மற்றும் பத்ருல் அனாம் கான் ஆகியோர் தொகுத்தனர். இந்த இதழ் சுஃபியா கமல், சவ்கத் உசுமான், அப்துல்லா அல்-முதி சரஃபுதீன் மற்றும் அலாவுதீன் அல் ஆசாத் போன்ற வங்காள முசுலிம் எழுத்தாளர்களின் கதைகளை வெளியிட்டது. இந்த இதழ் அதன் பாகித்தான் மற்றும் முஸ்லிம் சார்பு நிலைப்பாட்டின் காரணமாக வங்காள தேசியவாதத்தை எதிர்த்தது. அதன் கடைசி இதழ் 1970 இல், பங்களாதேசு சுதந்திரத்திற்கு ஒரு வருடம் முன்பு வெளியிடப்பட்டது.
## மேற்கோள்கள்

பகுப்பு:கொல்கத்தாவில் ஊடகங்கள்
பகுப்பு:1903 நிகழ்வுகள்
பகுப்பு:1970 நிறுவனங்கள்
தேன்கூடு பல்லூடக மையம்

**தி கைவ்** *(The HIVE)* என்பது இந்தியாவின் மும்பை, பாந்த்ராவில் உள்ள ஒரு பல்லூடக கலை மற்றும் தொழில்நுட்ப மையமாகும். இது 2010 முதல் இயங்கி வருகிறது.
மும்பையில் அதிக பொழுதுபோக்கு நிகழ்ச்சிகளைக் காண விரும்பிய மற்றும் சிறிய தொடக்கநிலலை நிகழ்வுகளுக்குக் கிடைக்கக்கூடிய இடமின்மையால் விரக்தியடைந்த சுதீப் நாயர் மற்றும் சரின் பட்டி ஆகியோரால் இந்த மையம் நிறுவப்பட்டது. இந்த வளாகத்தில் நிகழ்ச்சி அரங்குகள், ஒரு பதிவுக்கூடம் மற்றும் அலுவலகங்கள் உள்ளன. இந்த வசதிகள் முன்பதிவில்லாத மேசை பகிா்வை ஆதரிக்கின்றன. 
நிகழ்வுகள் நல்ல வரவேற்பைப் பெற்றுள்ளன. இந்த மையம் தி முதுகண் பாதுகாப்பாளரால் "ஒரு அற்புதமான மாயவினை வளமனைக்குள் ஒரு பெரிய ஆய்வகம் மற்றும் விளையாட்டு மைதானம்" என்று விவரிக்கப்பட்டுள்ளது.
## இதனையும் காண்க
பாந்த்ரா (Bandra) 
## மேற்கோள்கள்

பகுப்பு:மும்பை பண்பாடு
பகுப்பு:மும்பையைத் தளமாக கொண்ட நிறுவனங்கள்
பகுப்பு:மகாராட்டிரப் பண்பாடு
சுவாமி விவேகானந்தர் சிலை

**சுவாமி விவேகானந்தர் சிலை** *( Swami Vivekananda statue )* என்பது கொல்கத்தா நகரின்  கோல்பர்க பகுதியில் அமைந்துள்ளது. இந்தியாவின் இந்து துறவியான சுவாமி விவேகானந்தரின் (1863 - 1902) வெண்கலச் சிலையாகும். தற்போது உள்ள இந்த வெண்கலச் சிலை இருந்த இடத்தில் பளிங்கு கற்களால் உருவாக்கப்பட்ட சிலை முன்பு இருந்தது. அச்சிலை 1966 ஆம் ஆண்டில்  திறக்கப்பட்டதாகும். அதன் பின்னர் பளிங்குச் சிலைக்கு மாற்றாக  தற்போதுள்ள வெண்கலச் சிலையானது 2005 ஆம் ஆண்டு நிறுவப்பட்டது.

## வரலாறு
### பழைய பளிங்கு சிலை
கோல்பர்க்கு பகுதியில் இருந்த சுவாமி விவேகானந்தர் சிலை பளிங்கு கற்களால் ஆனது. இச்சிலையின் உயரம் 7 அடி உயரம் ஆகும். விவேகானந்தரின் மரணத்திற்கு பின்னர் 64 ஆண்டுகள் கழித்து 1966 ஆம் ஆண்டு இச் சிலை நிறுவப்பட்டது. அதன் பின்னர் 2005 ஆம் ஆண்டு அமைக்கப்பட இருந்த பெரிதான புதிய சிலை கோல்பர்க்கு வளாகத்திற்கு மாற்றப்பட்டது.

### வெண்கலச் சிலை
2005 ஆம் ஆண்டில் இராமகிருட்டிண இயக்க கலாச்சார நிறுவனம் பழைய பளிங்கு சிலையை அகற்றிவிட்டு உயரமான வெண்கல சிலையை நிறுவ முடிவு செய்தது. இந்த நிறுவனத்தின் தலைவரான சுவாமி ககனாநந்நா 2025 ஆம் ஆண்டு மே மாதத்தில் கோல்பர்க்கு மற்றும் தெற்கு கொல்கத்தா பகுதியின் நகர்ப்புற வளர்ச்சிக்கு பழைய சிலை ஏற்றதாக இல்லை என்றும் புதிய உயரமான கட்டிடங்கள் அந்த சிலையை மறைத்து விடுகிறது என்றும் மேலும் இராமகிருட்டிணர் மற்றும்  விவேகானந்தரின் பல பக்தர்கள் அந்த சிலையை மாற்றுமாறு கோரிக்கை விடுத்தனர்.

சுவாமி விவேகானந்தரின் வெண்கலச் சிலை 12 அடி உயரம் 8 அடி உயர சிமிட்டி பீடம் கொண்டது. இந்தச் சிலையை அரசு கலை மற்றும் கைவினைக் கல்லூரியைச் சேர்ந்த அனிசு கோசு உருவாக்கினார். இந்தப் பணிக்காக கொல்கத்தா மாநகராட்சி ரூபாய் 1.2 மில்லியன் அமெரிக்க பண மதிப்பில் 14000 டாலரை வழங்கியது. அப்போது கொல்கத்தாவின் மேயராக இருந்த சுப்ரதா முகர்ச்சி "கோல் பூங்காவில் பழைய சிலைக்கு பதிலாக ஒரு பிரமாண்டமான சிலையை நிறுவ வேண்டும் என்று பக்தர்களிடமிருந்து தொடர்ந்து வந்த கோரிக்கை கடிதங்களை காட்டிய பின்னரே மாநகராட்சி இந்த நிதிப் பங்களிப்புக்கு ஒப்புக்கொண்டதாகக் கூறினார்.

### சிலை நிறுவலுக்குப் பிறகு
2006 ஆம் ஆண்டில் கொல்கத்தா மாநகராட்சியால் கோல்பார்க்கில் உள்ள  பூங்கா மற்றும் அருகிலுள்ள பகுதியைப் பராமரிக்கும் பொறுப்பு ராமகிருட்டிண இயக்க கலாச்சார நிறுவனத்திடம் ஒப்படைக்கப்பட்டது. டைம்சு அறக்கட்டளை வழங்கிய நிதியைப் பயன்படுத்தி 2010 ஆம் ஆண்டில் பூங்காவில் இரண்டு கால பெரிய புனரமைப்பு மேற்கொள்ளப்பட்டது. சிலை புனரமைப்பிற்கு பின்னர் புதிய விளக்குகள் அமைக்கப்பட்டன.

## அமைவிடம்
கோல்பார்க்கு பகுதியானது தெற்கு கொல்கத்தாவில் உள்ள ஒரு முக்கிய அடையாளமாகும். இந்த இடம் வட்ட வடிவ வேலியிடப்பட்ட பூங்காவாகும். போக்குவரத்து ஒரு வட்டவடிவ சாலையால் சூழப்பட்டுள்ளது. பூங்காவின் நடுவில் சிலை அமைந்துள்ளது. சுவாமி விவேகானந்தரால் நிறுவப்பட்ட இராமகிருட்டிண இயக்கத்தின் ஒரு கிளையான இராமகிருட்டிண இயக்க பண்பாட்டு நிறுவனம் சாலையின் மறுபுறத்தில் அமைந்துள்ளது.

## மேலும் காண்க
* சுபாசு சந்திர போசு சிலை (சியாம்பசார், கொல்கத்தா)

## மேற்கோள்கள்

## குறிப்புகள்

பகுப்பு:இந்தியாவில் உள்ள வெண்கலச் சிற்பங்கள்
பகுப்பு:இந்தியாவில் உள்ள சிலைகள்
பகுப்பு:1996 படைப்புகள்
பகுப்பு:2005 படைப்புகள்
பகுப்பு:இந்திய நகரம் வாரியாக பண்பாடு
பகுப்பு:மேற்கு வங்கத்தின் பண்பாடு
பகுப்பு:கொல்கத்தா
பகுப்பு:இந்தியச் சுற்றுலாத் தலங்கள்